Home / tweaks / Διαμορφώστε το ελάχιστο και το μέγιστο μήκος PIN στα Windows
dimitris in tweaks 16 July, 2017 2:17 pm χωρίς σχόλια
Updated on 16/07/2017 14:17 by dimitris Die spark van jou menswees | MaanKind
Die spark van jou menswees
18 Woensdag Mar 2015
≈ 17 Kommentaar
Ouer word, The Second Best Marigold Hotel
Nadat ons gister The Second Best Marigold Hotel gaan kyk het, het ons nie soos gewoonlik gaan sit en eet en dan die fliek uitgesels nie. Nou jy moenie my alleen los met my gedagtes nie. Daar is allerhande wyshede in die fliek, maar wat my heeltyd getref het, was die subteks. Ek sien nêrens op Rotten Tomatoes of elders dat mense daarvan praat nie, maar ek het heeltyd amper PG du Plessis se styl in die fliek gesien. Mens lag op die verkeerde plekke, jy wil huil op die snaakse plekke, jy wil lag as Dev Patel se oë in trane swem. Dis vol menswees, deernis, patos en humor. Die fliek was so gelaai met subteks dat mens eintlik verskriklik moes konsentreer om die menslike gedrag onderliggend aan soms snaakse situasies raak te sien, want die scenes volg vinnig op mekaar. In die nanag toe tref die eintlike gedagte wat ek heeltyd nie kon raakvoel nie my toe: Mens hoef nie menswees op te gee as jy sestig slaan nie.
Ek praat nie nou van die gewone kwale en skete en plooie en velle nie, ek praat van daardie deeltjie van jou wat nog nooit verander het vandat jy ‘n kind was nie, daardie spark van jou menswees, dit wat jou jy maak.
In die fliek was daar bv die terterige een, jy kan sommer sien dit is wie sy haar lewe lank was. ‘Lordy, Lord have mercy on my ovaries,’ sê sy toe Guy by die vertrek instap. Die feit dat sy dit binnensmonds fluister, het my getref. Is sy te skaam om dit hardop vir haar tafelmaat te sê? Is dit ‘n gedagte in haar eie kop? Sou die tafelgenote dit ‘n aanvaarbare opmerking vind?
Die fliek was vol van voorbeelde waar daar allerhande wyshede as ‘n cliché opgedis word, wat só cliché-ish is dat dit eintlik amper ‘n parodie word. Makes moments into magic is so een. Dan kyk Dev Patel jou so hartseer met daardie enorme bruin oë aan dat jy jou maagspiere seer lag. Dit was humoristies, ja, maar om Maggie Smith te sien, nie met haar gewone geligte wenkbrou nie, maar amper negatief en depressief, dan word dit eintlik snaaks as jy haar droë ENgelse humor verwag en dit wel vind, maar half oordrewe.
Nou weet ek nie of ek die fliek misverstaan het nie?
Die subteks wat ek heeltyd in die fliek raakgesien het, is so tekenend van ons lewens. Daar is heeltyd iets onderliggends in ons optrede, wat jy maar net vir jouself kan fluister.
Maar ek weet: The older we get, the more like ourselves we become. Madeline L’Engle het tereg gesê: The great thing about getting older is that you don’t lose all the other ages you’ve been.
17 thoughts on “Die spark van jou menswees”
27 Maart, 2015 om 2:55 nm
Ek het nog nie die fliek gesien nie, maar as hy so goed is soos die eerste een … gaan ek hom beslis geniet. Ek vind weer dat hoe ouer ek word, ek minder lus is vir ander mense se snaakse gewoontetjies … ek kan natuurlik nie wag om dit te gaan kyk nie. MAAR net nie saam met my wederhelfte nie, ek sal maar ‘n vriendin saamvat.
27 Maart, 2015 om 11:06 vm
Ek het nie die fliek gesien nie, maar ek vind dat ek al hoe emosioneel broser word, hoe ouer ek word…
27 Maart, 2015 om 11:17 vm
Dis waar, mens word.
19 Maart, 2015 om 5:43 nm
Nog nie die fliek gesien nie. Maar die goeie nuus is dat ek steeds myself mag wees as ek 60 slaan. 🙂 Want ek het maar eers so 8 jaar terug myself ontdek, ek wil nie nou al weer ophou om ek te wees nie!
19 Maart, 2015 om 5:55 nm
Nou word jy eers jy!
27 Maart, 2015 om 8:34 nm
Hoe lekker is dit. Ek weet nie hoe oud jy is nie. Ek is nou 72 en het op 65 eintlik eers begin lewe. Daarom sê ek altyd ek gaan 92 word.
27 Maart, 2015 om 9:15 nm
Spokie sny spoor said:
19 Maart, 2015 om 4:58 nm
Interessante opsomming. Klink voorwaar na oulike fliek.
19 Maart, 2015 om 5:07 nm
Regtig aan te beveel!
19 Maart, 2015 om 11:57 vm
Hierdie fliek maak my hart sagseer. Soos die lewe
19 Maart, 2015 om 2:01 nm
Darem bly om te hoor daar is ander wat ook soos ek voel.
19 Maart, 2015 om 4:53 nm
Sagseer. Dis mooi.
19 Maart, 2015 om 8:57 vm
Ek het die fliek ook hier gesien. Eerste keer in seker 4 jaar dat ek weer gaan fliek het. Ons het n klein teater waar 80 mense kan sit gehuur om as groep die fliek te sien. Dit was nogal n opgewonde lewendige en tog ook droë humor.
19 Maart, 2015 om 8:59 vm
Die hele teater het dit terdeë geniet!
18 Maart, 2015 om 2:55 nm
Trisa! Hoe pragtig vat jy dit saam. Ek kyk meeste van die tyd so na ‘n fliek. Kan ook dikwels nie verstaan hoekom mense op sekere plekke lag war ek hartseer voel nie. Hoe ouer ek raak, hoe meer dikwels gebeur dit met my.
18 Maart, 2015 om 2:57 nm
Ek was bang ek verstaan dit mis?
18 Maart, 2015 om 7:41 nm
Dankie Trisa en Lidia, ek het al begin dink ek was enigste een wat so hartseer tydens soveel “vreugde” kon beleef.
Dankie, @kulula! Julle het ons nog altyd goed behandel. Happy Birthday! #kululaSchweet16♥ ♥ ♥	3 days ago
Om huis toe te kom na 'n vreemde plek